

**บันทึกข้อความ**

ส่วนราชการ กสว. (กง.สว.) โทร. ๐-๒๒๔๑-๙๐๐๐ ต่อ 2112 โทรสาร. 0-2241-2066

ที่ มท ๐๘20.2/ วันที่ พฤศจิกายน 2562
เรื่อง ประชุมชี้แจงการใช้งานระบบสารสนเทศด้านการจัดการขยะมูลฝอยของ อปท. ด้วยระบบทางไกล
 ผ่านเครือข่ายอินเทอร์เน็ต (Web Conference) สำหรับผู้ใช้งานระดับ อปท.

เรียน อสถ.

 1. เรื่องเดิม

 สถ. ได้จัดทำระบบสารสนเทศด้านการจัดการขยะมูลฝอยของ อปท. และได้จัดอบรมการใช้งานระบบสารสนเทศด้านการจัดการขยะมูลฝอยของ อปท. ด้วยระบบทางไกลผ่านเครือข่ายอินเทอร์เน็ต
(Web Conference) ให้แก่เจ้าหน้าที่ สถจ. ที่รับผิดชอบการบันทึกข้อมูลระบบสารสนเทศฯ เมื่อวันพฤหัสบดีที่ 31 ตุลาคม 2562 (เอกสาร 1)

 **2. ข้อเท็จจริง**

การบันทึกข้อมูลในระบบดังกล่าว (รอบเดือนตุลาคม 2562) มีจังหวัดบันทึกข้อมูลครบถ้วน ร้อยละ 100 จำนวน 13 จังหวัด (เอกสาร 2) จังหวัดที่ยังไม่ครบเนื่องจาก อปท. ส่วนใหญ่
ยังขาดความรู้ความเข้าใจการบันทึกข้อมูลในระบบสารสนเทศ ประกอบกับเป็นการเปิดใช้งานระบบในเดือนแรกและมีการเปลี่ยนแปลงรายละเอียดในการบันทึกบางส่วน จึงทำให้เกิดความคลาดเคลื่อนในการบันทึกข้อมูล ดังนั้น เพื่อให้ อปท.เกิดความเข้าใจในการบันทึกข้อมูลในระบบสารสนเทศด้านการจัดการขยะมูลฝอยอย่างถูกต้อง ครบถ้วน และเป็นไปในทิศทางเดียวกัน กสว. (กง.สว.) จึงได้กำหนดจัดประชุมการใช้งานระบบสารสนเทศ
ด้านการจัดการขยะมูลฝอยของ อปท. ผ่านระบบทางไกลผ่านเครือข่ายอินเทอร์เน็ต (Web Conference) สำหรับผู้ใช้งานระดับ อปท. ในวันพฤหัสบดีที่ 28 พฤศจิกายน 2562 เวลา 09.00 – 12.00 น.

 **3. ข้อพิจารณา**

 กสว. (กง.สว.) พิจารณาแล้ว เพื่อให้การดำเนินการประชุมการใช้งานระบบสารสนเทศดังกล่าวเป็นไปด้วยความเรียบร้อย เห็นควรดำเนินการดังนี้

 3.1 อนุมัติให้จัดประชุมชี้แจงการใช้งานระบบสารสนเทศด้านการจัดการขยะมูลฝอยของ อปท. ด้วยระบบทางไกลผ่านเครือข่ายอินเทอร์เน็ต (Web Conference) ในวันพฤหัสบดีที่ 28 พฤศจิกายน 2562 เวลา 09.00 – 12.00 น. ณ ห้องประชุม กบท. อาคาร กบท. ชั้น 2 สถ.

 3.2 อนุมัติเบิกค่าใช้จ่ายในการจัดประชุมตามข้อ 3.1 เพื่อเป็นค่าอาหารว่างและเครื่องดื่มสำหรับผู้เข้าร่วมการประชุมฯ จำนวน 20 คน ๆ ละไม่เกิน 35 บาท/มื้อ/คน เป็นเงินทั้งสิ้น 700 บาท
(เจ็ดร้อยบาทถ้วน) โดยเบิกจ่ายจากงบประมาณรายจ่ายประจำปีงบประมาณ พ.ศ. 2562 ไปพลางก่อน แผนงานพื้นฐานด้านการปรับสมดุลและพัฒนาระบบการบริหารจัดการภาครัฐ งบดำเนินงาน ค่าตอบแทน
ใช้สอยและวัสดุ ของ สถ. เป็นเงินทั้งสิ้น 700 บาท (เจ็ดร้อยบาทถ้วน)

/3.3 มีหนังสือ...

-2-

 3.3 มีหนังสือถึง ผวจ. ทุกจังหวัดเพื่อแจ้งผู้บริหาร อปท. ทุกแห่ง จัดส่งเจ้าหน้าที่
ที่รับผิดชอบเรื่องการบันทึกข้อมูลในระบบสารสนเทศด้านการจัดการขยะมูลฝอยของ อปท. เข้าร่วมการประชุมการใช้งานระบบสารสนเทศฯ ด้วยระบบทางไกลผ่านเครือข่ายอินเทอร์เน็ต (Web Conference) ณ สถานที่
ที่จังหวัดกำหนด ตามวันและเวลาดังกล่าว และแจ้ง สถจ. ดำเนินการ ดังนี้

 (1) จัดเตรียมสถานที่ในการจัดประชุมด้วยระบบทางไกลผ่านเครือข่ายอินเทอร์เน็ต
(Web Conference) ณ สถานที่ที่จังหวัดจัดเตรียมไว้ ตามวันและเวลาดังกล่าว

 (2) แจ้ง อปท. มอบหมายให้เจ้าหน้าที่ที่รับผิดชอบการบันทึกข้อมูลในระบบสารสนเทศด้านการจัดการขยะมูลฝอยของ อปท. จำนวนแห่งละ 1 คน เข้าร่วมประชุมตามวัน เวลา และสถานที่ที่จังหวัดกำหนด

 จึงเรียนมาเพื่อโปรดพิจารณาหากเห็นชอบตามข้อ 3 โปรดลงนามในหนังสือถึง ผวจ.
ที่เสนอมาพร้อมนี้

 (นางสาวอ้อวดี สุนทรวิภาต)

 ผอ.กสว.

ผอ.กง.สว. ...........................

หน.ง. ..................................

เจ้าหน้าที่ ...........................

ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

####  พฤศจิกายน 2562

# เรื่อง ประชุมชี้แจงการใช้งานระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น ด้วยระบบทางไกลผ่านเครือข่ายอินเทอร์เน็ต (Web Conference) สำหรับผู้ใช้งานระดับองค์กรปกครองส่วนท้องถิ่น

# เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองส่วนท้องถิ่น ด่วนที่สุด ที่ มท 0820.2/ว 4421 ลงวันที่ 30 ตุลาคม 2562

#  ตามหนังสือที่อ้างถึง กรมส่งเสริมการปกครองท้องถิ่นได้ดำเนินการจัดอบรมการใช้งานระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นด้วยระบบทางไกลผ่านเครือข่ายอินเทอร์เน็ต (Web Conference) ให้แก่เจ้าหน้าที่สำนักงานส่งเสริมการปกครองท้องถิ่นจังหวัดที่รับผิดชอบการบันทึกข้อมูล เมื่อวันพฤหัสบดีที่ 31 ตุลาคม 2562 นั้น

 กรมส่งเสริมการปกครองท้องถิ่นพิจารณาแล้วเห็นว่า องค์กรปกครองส่วนท้องถิ่นส่วนใหญ่
ยังขาดความรู้ความเข้าใจการบันทึกข้อมูลในระบบสารสนเทศ ประกอบกับเป็นการเปิดใช้งานระบบในเดือนแรก
และมีการเปลี่ยนแปลงรายละเอียดในการบันทึกบางส่วน จึงทำให้เกิดความคลาดเคลื่อนในการบันทึกข้อมูล ดังนั้น เพื่อให้การบันทึกข้อมูลระบบสารสนเทศด้านการจัดการขยะมูลฝอยเป็นไปด้วยความเรียบร้อย
และเป็นแนวทางเดียวกัน จึงได้กำหนดจัดประชุมการใช้งานระบบสารสนเทศด้านการจัดการขยะมูลฝอย
ขององค์กรปกครองส่วนท้องถิ่น สำหรับเจ้าหน้าที่ขององค์กรปกครองส่วนท้องถิ่นและสำนักงานส่งเสริม
การปกครองท้องถิ่นจังหวัด ด้วยระบบทางไกลผ่านเครือข่ายอินเทอร์เน็ต (Web Conference) ในวันพฤหัสบดีที่
28 พฤศจิกายน 2562 เวลา 09.00 – 12.00 น. จึงขอความร่วมมือจังหวัดดำเนินการ ดังนี้

 1. แจ้งสำนักงานส่งเสริมการปกครองท้องถิ่นจังหวัดจัดเตรียมสถานที่ในการจัดประชุม
ด้วยระบบทางไกลผ่านเครือข่ายอินเทอร์เน็ต (Web Conference) ณ สถานที่ที่จังหวัดจัดเตรียมไว้ ตามวัน
และเวลาดังกล่าว

 2. แจ้งองค์กรปกครองส่วนท้องถิ่นมอบหมายให้เจ้าหน้าที่ที่รับผิดชอบการบันทึกข้อมูล
ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น จำนวนแห่งละ 1 คน เข้าร่วมประชุมตามวัน เวลา และสถานที่ที่จังหวัดกำหนด

จึงเรียนมาเพื่อโปรดพิจารณาดำเนินการ

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานสิ่งแวดล้อม

โทร. ๐๒ 2๔๑ ๙๐๐๐ ต่อ ๒๑๑๒ – 2113 โทรสาร 02 241 2066

ผู้ประสานงาน นางสาวจริดา จิตราวัฒน์